Jos tahdot!
Tahdotko sa horjumatta
 kestää elon mylläköitä,
 vakavana, norjumatta,
 tehdä ihmisonnen töitä?
      Jos tahdot, niin usko,
      että oikeuden valta
      murtautuu sorron alta.
      Jos tahdot, niin usko!

 Tahdotko sä ihaella
 neittä kaikkein puhtahinta,
 omaksesi toivotella
 sielullesi suloisinta?
      Jos tahdot, niin auta
      itsesi pois köyhyydestä,
      puute armaaltasi estä.
      Jos tahdot, niin auta!

 Tahdotko sä nautiskella
 täällä täysin siemauksin
 onnea ja armastella
 syleillenkin kaulatuksin?
      Jos tahdot, niin ota
      aamuin, illoin, työltä aikaa,
      jona nautit lemmen taikaa.
      Jos tahdot, niin ota.

 Haluatkos tahtos täyttää,
 miehen lailla onnes luoda,
 järkevästi kuntoa käyttää,
 sorretuille apua suoda?
      Jos tahdot, niin yhdy
      liittoon suureen sorrettujen
      sitehillä rakkauden.
      Jos tahdot, niin yhdy!

 Tahdotko sä ajat nurjat
 pian väistää toimillasi,
 turman, jonka olot kurjat,
 tuotti, poistaa lapsistasi?
      Jos tahdot, niin toimi,
      että yhtyy köyhä kansa,
      poistaa pahaa voimallansa.
      Jos tahdot, niin toimi.

–[Valpa]s.

Lähde: Työmies 1.10.1901.

Edvard Valpas-Hänninen
Runot
Työmies
1901